Hrušov (hrad)

Hrušov(-normovaný názov) alebo Hrušovský hrad je zrúcanina gotického hradu nachádzajúca sa na kremencovom vrchu Skalka nad cestou z Topoľčianok do Skýcova, v katastrálnom území obce Hostie.

Dejiny 
Počiatky Hrušovského hradu nie sú presne známe, no jeho stavba je datovaná do obdobia po odchode Mongolov. V listinách sa prvý raz spomína v roku 1253. 

Hlavnou funkciou hradu bolo stráženie obchodnej cesty spájajúcej Požitavie s Ponitrím. 

V polovici 14. storočia hrad často menil majiteľov. V rokoch 1321 až 1344 patril rodine Levických, neskôr sa stal kráľovským majetkom. Roku 1347 kráľ Ľudovít Veľký daroval Hrušov synovi župana Júlia z Topoľčian, magistrovi Mikulášovi a jeho pokrvnému bratovi Ondrejovi. V darovacej listine sa hrad objavuje pod názvom "Castrum Nostrum Hurusov". Neskôr sa stal znovu kráľovským majetkom a bol pod správou kastelánov.

V čase, keď medzi sebou bojovalo viacero dynastií, okolo roku 1446 hrušovský kastelán tento hrad predal Kolomanovi z Topoľčianok. Do tej doby bol hrad majetkom Bubekovcov. 

V roku 1616 bol celý hradný komplex predaný Ladislavovi Petheovi. Predaj hradu bol spôsobený vymretím rodu dovtedajších majiteľov hradu, šľachticov z Topoľčianok.  

Koniec slávy Hrušovského hradu prinieslo protihabsburské povstanie, keď bol v roku 1708 hrad dobytý a zničený.

Prístup 
Pístup na hrad je možný z viacerých miest.
 po  značke z parkoviska pod hradom, ktoré sa nachádza na ceste medzi Topoľčiankami a obcov Skýcov (cca 1 km)
 po  značke z obce Skýcov a následne s odbočením na  pri Lúky pod Kruhom (cca 4 km)
 po  značke z obce Jedľové Kostoľany (cca 9 km)

Galéria

Iné projekty

Referencie

Externé odkazy 
 OZ na záchranu hradu
 Zrúcanina hradu Hrušov
 Hrad Hrušov
 Letecké zábery hradu
 Poloha na turistickej mape

Zdroj 
 

Hrady a zámky na Slovensku
Ruiny na Slovensku
Hostie
Stavby v okrese Zlaté Moravce